15. januar 2021

2020-2513

|  |
| --- |
|  |
| Til høringsparterne på vedlagte høringsliste |

**Høring vedrørende forslag til lov om anlæg af Lynetteholm**

Hermed fremsendes forslag til lov om anlæg af Lynetteholm, som skal give Udviklingsselskabet By & Havn I/S hjemmel til at anlægge Lynetteholm i Københavns Havn.

Lovforslaget forventes at blive fremsat for Folketinget i marts måned i år.

Der pågår i øjeblikket to offentlige høringer af miljøkonsekvensvurderingerne, som vil ligge til grund for anlægget af Lynetteholm. De er tilgængelige på Trafik-, Bygge- og Boligstyrelsens hjemmeside[[1]](#footnote-1).

Lovforslaget indeholder bl.a.:

* Hjemmel for Udviklingsselskabet By & Havn I/S til bl.a., at:
	+ anlægge Lynetteholm ved at opfylde et areal i Københavns Havn,
	+ anlægge et modtageanlæg til nyttiggørelse af ren og forurenet jord på Refshaleøen,
	+ anlægge en adgangsvej til modtageanlægget på Refshaleøen,
	+ foretage uddybning af sejlrenden i Kronløbet og syd for Middelgrunden, og
	+ foretage klapning af materiale i Køge Bugt

Transport- og Boligministeriet skal for en ordens skyld bemærke, at lovforslagets bemærkninger omtaler en implementeringsredegørelse. Der henvises til lovforslaget for en nærmere beskrivelse heraf. Et udkast til implementeringsredegørelsen forventes at blive sendt i offentlig høring i februar måned.

Høringsmaterialet vil blive gjort tilgængeligt på Høringsportalen.dk.

Transport- og Boligministeriet skal anmode om eventuelle bemærkninger til lovforslaget **senest den 14. februar 2021**.

Høringssvar bedes sendt til arp@trm.dk og trm@trm.dk.

Eventuelle spørgsmål vedrørende denne høring kan rettes til specialkonsulent Anders Petersen på arp@trm.dk eller 20 69 79 95.

Med venlig hilsen

Anders Petersen

Specialkonsulent

1. <https://www.trafikstyrelsen.dk/da/Miljoevurdering/Lister/Nyheder/Nyheder/2020/11/Hoering-af-miljoekonsekvensrapport-for-etablering-af-Lynetteholm> [↑](#footnote-ref-1)